বি স্মার্ট উইথ মুহাম্মাদ | AmaderBoi.com
লেখক হিশাম আল আওয়াদি
অনুবাদক মাসুদ শরীফ
সম্পাদক নাজিম মাহমুদ , আবু সাঈদ আল-আযহারি
আইএসবিএন 9789848254356
ছাড়ে মুল্য ৳ ১৭৫.০০(-30% Off)
ক্যাটাগরি ইসলামি বই , সীরাতে রাসুল সা.
পবিত্র রবিউল আওয়াল মাসে সীরাতুন্নবী (সাঃ) গ্রন্থ হিসেবে হাতে নিলাম বইটি। বইটির কলেবর সম্পর্কে অনুমান করেছিলাম ৩০০/৪০০ পৃষ্ঠা হবে- হাতে পেলাম ১৪৪ পৃষ্ঠার ছোট একটি পুস্তিকা! পড়া শুরু করতে গিয়ে পূর্বানুমানে আরেকবার ছেদ ঘটলো। প্রচলিত ধারার সিরাত গ্রন্থ না লিখে এখানে আনা হয়েছে প্যারেন্টিং, স্কিল ডেভলোপিং, ইনভাইরোনমেন্ট এ্যাডোপশনিং প্রভৃতি বিষয়ের আলোচনা যা আগ্রহ বিন্দুকে বাড়িয়ে দিয়েছে অনেকগুন।
প্রথমেই প্রচ্ছদ প্রসঙ্গে বলি। কালো মলাটের উপর সোনালী অক্ষরে লেখা ‘বি স্মার্ট উইথ মুহাম্মাদ (সাঃ)’। বামে সুশোভিত কারুকার্য। নিচের দিকে আরবি ক্যালিওগ্রাফি। সম্ভবত পবিত্র কা বা শরিফের গিলাফের কালো রং এবং এর গায়ে অংকিত কারুকার্যকে অনুকরণ করা হয়েছে। এক কথায় চমৎকার প্রচ্ছদ এটি।
কোট টাই পড়া ছোট ছাটের দাড়িযুক্ত লেখক ড.হিশাম আল- আওয়াদির দিকে তাকিয়ে তার প্রফাইলের দিকে চোখ বুলালে পূর্বানুমান হয়ে যাবে যে বইটি কলেবরের চেয়েও বেশী আবেদনময়ী এবং উপযোগী। আসলে পশ্চিমা স্করালদের গবেষনা বিষয় যদি হয় ‘মুহাম্মাদ (সাঃ)’, তথ্য প্রবাহের ফল্গুধারা যে বইবেই, একথা হলফ করে বলা যায়।
বইটির অধ্যায়ে ক্রমবিন্যাসেও বৈচিত্র আনা হয়েছে-
১.মুহাম্মাদ (সাঃ) শিশুকাল
২.রাসূল (সাঃ) এর পরিবার
৩.রাসূল (সাঃ) এর পরিবেশ
৪.মুহাম্মাদ (সাঃ) এর কৈশর
৫.তরুন মুহাম্মাদ (সাঃ)
৬.চল্লিশের কোঠায় মুহাম্মাদ (সাঃ)
৭.আপনার মিশন শুরু।
বইটা মূলতঃ বয়স ভিত্তিক আত্ম উন্নয়ন মূলক চিত্রায়ন।
প্রতিটি অধ্যায়ের বিষয়বস্তু এবং ক্ষুদ্র টপিক গুলো দেখলে এমনই মনে হবে। যেমন প্রথম অধ্যায়ের আলোচ্য গুলো নিম্নরুপঃ
১. মানসিক বিকাশ
২.ছয় বছরের নিচে বাচ্চারা
৩.ভালোবাসার চাহিদা পূরন
৪.সন্তানের উপর বালোবাসার প্রভাব
৫. কিভাবে শিশুর মানসিক চাহিদা পূরন করবেন?
৬. সন্তানের জন্য বাঁচা
৭. কিভাবে নিজের সন্তানকে অগ্রাধিকার দিবেন?
৮. বাচ্চার সাথে সময় কাটানোর ,মানে কি?
৯. মরু শিক্ষা
১০. মরু জীবন।
১১. মরু জীবন থেকে নিয়ে আসা মূল্যবোধ
১২. আত্মশৃঙ্খলার মূল্য
১৩. বাচ্চাদের শৃঙ্খলা শিখাবেন কিভাবে?
১৪. সামাজিক দক্ষতা শেখা
১৫. খেলাধুলার গুরুত্ব
১৬. ভাষা দক্ষতা
১৭. কিভাবে ভাষা দক্ষতা বাড়াবেন?
১৮. মার মৃত্যু
১৯. কিভাবে মোকাবেলা করবেন?
২০. মা হারানোর পর
২১. অপূর্ব বালক
২২. বাচ্চা কাচ্চাদের আত্মবিকাশ কিভাবে বাড়াবেন?
দেখুন, ২২ টি টপিকের মধ্যে ১০ টিই উপদেশ মূলক যার মাধ্যমে প্যারেন্টিং, একোমোনডেশনিং প্রভৃতি আলোচিত হয়েছে।
প্রতিটি অধ্যায়ের শেষে অথবা কোথাও মাঝে মাঝে তুলনা মূলক টেবিল সংযোজন বইটিকে অনন্য বৈশিষ্ট্য দান করেছে। প্রথম অধ্যায়ে মোট তিনটি চার্ট টেবিলের বিষয়বস্তু এমন
#শিশুদের ১ বছর থেকে ৬ বছরের ব্যাপার গুলো
#৬ বছর পর্যন্ত শিশুর বেড়ে ওঠা
#নবী মুহাম্মাদ (সাঃ) শৈশব থেকে পাওয়া শিক্ষা
পারিবারিক জীবনের ভূমিকা ও গুরুত্ব বেশ জোড় দেয়া হয়েছে। প্রাসঙ্গিক কয়েকটি বিষয়ের ফোকাস দেয়ার প্রচেষ্টা লক্ষনীয়
১. বর্ধিত পরিবার
বাবা, মা, সন্তান, দাদা-দাদী, চাচা, ফুফু এবং কাজিনদের সমন্বয়ে বর্ধিত পরিবারে সন্তান লালন পালনে পরিবারে সবাই কম বেশী ভূমিকা পালন করতে পারে। পরিবর্তন এর ঢেউয়ে এ জাতীয় বন্ধন এখন ঢিলে হয়ে গেলেও বৃটেনের একটি জরিপের রেফারেন্সে লেখকের আশাবাদ হচ্ছে সবাইকে বর্ধিত পরিাবার প্রথায় ফিরে যাওয়ার সম্ভাবনাই প্রবল।
২. পারিবারিক ঐতিহ্য
এ বিষয়ে অনেক আলোচনার পাশাপাশি গুরুত্বপূর্ণ বিষয়ের অবতারনা করা হয়েছে। যেমন-
- ব্যক্তির নয়, আদর্শের অনুসরন
-মেহমানদারী
-উপায় উপকরন যাই হোক, মনোবলের দৃঢ়তাই টিকে থাকার মূলমন্ত্র।
৩. নারী সদস্যের ভূমিকা
প্রচলিত নবী কাহিনীতে পিতা, পিতামহ ও চাচার ভূমিকা আলোচিত হলেও নবী পরিবারের নারী সদস্যেদের ভূমিকা আলোচনা করা হয় নি তেমন ভাবে। এই বইটিতে রাসূল (সাঃ) এর পরিবারের পুরুষ সদস্যেদের পাশাপাশি নারী সদস্যদের ভূমিকাও সাবলীল ভাবে তুরে ধরা হয়েছে। পাশাপাশি বউ শাশুড়ির অনিন্দ্য সম্পর্কও উল্লেখ করা হয়েছে রাসূল (সাঃ)-এর মাতা আমিনা ও দাদী ফাতিমা আমরের সম্পর্ক প্রতীয়মানের মাধ্যমে, যেটা অব্যহত ছিল পিতা আব্দুল্লাহ মৃত্যুর পরেও।
৪.পরিবারের সুব্যবহার/ সর্বোচ্চ ব্যবহারঃ
রাসূল (সাঃ) এতিম ছিলেন; তবে একা ছিলেন না। তিনি শিখেছেন মায়ের কাছ থেকে ত্যাগ,
বাবার কাছ থেকে ন্যায় পরায়নতা,
দাদার কাছ থেকে হার না মানার মানসিকতা,
বড়দাদার কাছ থেকে দানশীলতা।
এজন্যই সন্তানকে ‘বংশগাছ’ দেখানোর আইডিয়া দেয়া হয়েছে, সাজেস্ট করা হয়েছে প্রযুক্তি ব্যবহারে যোগাযোগ রাখতে সর্বমান।
রাসূল (সাঃ) সমাজ জীবনঃ
ঐসময়কার সংক্ষিপ্ত সমাজচিত্র তুলে ধরে রাসূল সাঃ এর ভূমিকা নিয়ে লেখকের মন্তব্য দেখুন:
‘তিনি সেই সমাজ থেকে সরে পড়েন নি। কিন্তু খারাপ পথ থেকে ঠিকই দুরে থেকেছেন’
এক্ষেত্রে আরও বলেছেন:
‘তবে সমাজ তাকে প্রবাবিত করতে পারেনি;
বরং তিনিই তার পরিবেশকে নিয়ন্ত্রন করেছিলেন।’
কিশোর বয়সে রাসূল (সাঃ) :
এ বয়সে ভালোবাসার সাথে প্রয়োজন সম্মান ও স্থিতিশীল পরিবার। চাচা আবু তালিব ও তার চাচি ফাতিমা বিনতে আসাদের পরিবারের সাতজন সন্তানের একজন হিসেবে রাসূল (সাঃ) এর কৈশর সুন্দর ও সাবলীল ভাবে। এক্ষেত্রে লেখক ‘পিয়ার প্রেসার’ নামক মর্ডান টার্ম ব্যবহার করে বিবেক বুদ্ধি কাজে লাগানোর উদাহরন টেনেছেন। চাচার কাজে সহযোগিতার জন্য কিশোর বয়সে রাখাল হিসেবে কাজ করতে গিয়ে তিনি অর্জন করেছেন প্রচুর অভিজ্ঞতা। আর এ বয়সেই তিনি ১৫০০ কিলোমিটার দুরে সিরিয়ায় বানিজ্য সফরে গিয়ে বিভিন্ন মানুষ ও দর্শনীয় স্থানের অভিজ্ঞতার মাধ্যমে টিনএজ বয়সের কঠিন সময় নিরাপদে পার করেছিলেন।
তরুন বয়সে রাসূল (সাঃ)
এ বয়সে রাসূল (সাঃ) উদয়ীমান তারকায় পরিনত হয়েছিলেন কাবাঘর নির্মানে কুরায়শদের মধ্যকার বিতন্ডা নিরসন করে। সততার সাথে ব্যবসা করে সবার নজড় কেড়েছিলেন।
বন্ধু নির্বাচনে বৈচিত্রতা, চিন্তাবাবনা ও ব্যস্ত জীবন যাপন, সৃজনশীলতা ও ব্যক্তিত্ববোধ রাসূল (সাঃ) কে এগিয়ে দিয়েছেন অনেকগুন।
*রাসূল (সাঃ) এর চল্লিশের কোটায় সূচিত পরিবর্তন গুলোয় মানিয়ে নেয়া আর পঞ্চাশের কোটায় নেতৃত্বের যে চিত্রায়ন করা হয়েছে তা সত্যি পড়া ও পালন করার মতো অনুপ্রেরনা মূলক।
শেষ অধ্যায়:
বি স্মার্ট উইথ মুহাম্মাদ (সাঃ) বইটির অধ্যায়ের চমৎকার নাম দেয়া হয়েছে- ‘আপনার মিশন শুরু’
লেখত বলতে চাচ্ছেন-রাসূল (সাঃ) কাহিনী মানুষের মনে শুধু সমীহ জাগাবে। ভক্তি বাড়াবে। কিন্তু এটাই আসল বিষয় নয়। এজন্য দুটো জিনিস দরকার-
১. নিজ কে বিকশিত করণ
২. সিরাতে রাসূল সাঃ নিয়ে অধ্যায়ন এদুটি মাধ্যমে নিজেদের দক্ষতা গুলোর বিকাশ করে Change Maker হিসেবে আর্বিভূত হতে হবে। সব মিলিয়ে বইটি আমাদের জ্ঞানের ক্ষুধা বাড়িয়ে দিতে পেরেছে বলে বিশ্বাস।
মাওলানা কাজী যাইনুল আবেদীন সাজ্জাদ মিরাঠী
প্রিয় নবীর অসিয়ত
মাওলানা খন্দকার মনসুর আহমদ
ডা. মুহাম্মদ আবদুল হাই আরেফি রহ.
ইবরাহীম আলি
সীরাতুন নবি-২য় খণ্ড
সীরাতুন নবি ৩য় খণ্ড
দারুস সালাম বোর্ড
৳ 4575
মাওলানা আবদুল মাজেদ দরিয়াবাদী
অন্যদের চোখে আমাদের প্রিয়নবী (স.)
মাওলানা মুফতী উবায়দুর রহমান খান নদভী
ছোটদের মহানবী (সা.)
প্রতিশ্রুত বিশ্বনবী ধর্মগ্রন্থ সমূহে বিশ্বনবীর আগমন বার্তা
ডঃ ফজলুর রহমান